Venerabili in Christo Patri Domino YVONI Dei gratia Clun. Abbati, IOANNES Dominus de Valery miles, salutem,  paratam ad beneplacita voluntatem. Triginta libras, in quibus mihi tenemini pro oneribus domus de Vendopera supportandis, de precio pecorum nostrorum de Vendopera, in quo vobis tenebar, contra voluntatem Ioannis Clerici nostri retinui pro necessitate mea, de vestra super hoc confisus beneuolentia  amore. Quæ retentio pecuniæ, si dominationi meæ vsquequaque fuerit onerosa, mādato vestro, mihi præsentes litteras restituēti infra diem Martis post festum beati Matthiæ Apostoli, promitto per stipulationem solemnem, reddere Parisius pecuniam antedictam in numerata pecunia  legali. Si autem retentio pecuniæ vobis placuerit, de dictis XXX. libris, in quibus mihi tenemini annis singulis, me teneo pro anno præsenti plene  integre pro pagato. Abrenuncians in hoc facto exceptioni doli, pecuniæ non numeratæ, non traditæ, vel non solutæ. In cuius rei testimonium, præsentibus litteris sigillum meum apposui. Datum Vendoperæ, die Sabbathi post festum Epiphaniæ Domini, anno Domini M. CC. LXIV.